《玉液池》
明代·张诩

五月五日彩队出，宫娥粉黛争盛饰。龙舟竞渡玉液池，君王沈盛连日夕。

淡荡春风花草香，黄鹂恰恰啼萧墙。当时歌舞游人乐，今日荒苔管夕阳。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。